له‌ به‌ياننامه‌ى نويسينگه‌ى ره‌سانن سه‌رۆك ئه‌نجومه‌ن وه‌زيره‌يل ك(شه‌فه‌ق نيوز)ئاگادارى بوى، ئه‌وه‌ ده‌ركه‌فت ك عبادى له‌ ديدار فراوانيگ وه‌ل جيگر سه‌رۆك ئه‌نجومه‌ن نوێنه‌ره‌يل و سه‌رۆكه‌يل فراكسيۆنه‌يل و شماره‌يگ له‌ ئه‌ندامه‌يل ئه‌نجومه‌ن نوێنه‌ره‌يل باس له‌ گشت خاسسازيه‌يل كردگه‌و مكوڕ بويه‌ له‌بانى ئه‌را بنياتناين ده‌وڵه‌ت و كومه‌ڵگاو بنبڕكردن ئه‌و مه‌ترسى و هه‌ڕه‌شه‌يله‌ ك ئه‌ياده‌ تويش ئاسايش و ئابوورى عراقه‌و.
به‌ياننامه‌گه‌ ئاماژه‌ وه‌يه‌يش دا ك عبادى جه‌خت له‌وه‌ كردگه‌و وتگه‌: مه‌سه‌له‌ى خاسسازى هه‌ر بايه‌سه‌ جيوه‌جى بكريه‌ێد وه‌خاتر ريڕه‌و دادگارى و له‌ناوبردن گه‌ناته‌كارى و گه‌ناته‌كاره‌يل و مقه‌يه‌تيكرن له‌ دارايى گشتى.
